Jetikonır
Jetikonır (qaz. Жетіқоңыр) — Qazaxıstanın Karağandı vilayəti ərazisində, Betpak-Dala səhrasından qərbdə, Sarısu çayının sol sahilində yerləşən qumlu sahə. Dəniz səviyyəsindən 280—300 metr hündürlüyə malikdir. Cənub-qərbdən şimal-şərqə uzunluğu 65 km, eni isə 20 km təşkil edir. Ərazisi 825 km²-dir. Sarısu çayı vadisinin dördüncü dövr suxurlarından ibarətdir. Yeraltı suları dərindədir. Şoranlaşmış ərazilərdə ayrıqotu, teresken, yovşan, cuzqun və s bitkilər bitir. İllik otlaq sahələri kimi istifadə edilir.